**Ministru kabineta rīkojuma projekta**

**“Par materiāltehnisko līdzekļu nodošanu bezatlīdzības lietošanā biedrībai “Latvijas Biatlona federācija””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | (1) Ministru kabineta rīkojuma projekts “Par materiāltehnisko līdzekļu nodošanu bezatlīdzības lietošanā biedrībai “Latvijas Biatlona federācija”” (turpmāk – rīkojuma projekts) izstrādāts, pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 2.1 punktu un 5. panta piekto daļu. (2) Nepieciešamība kvalitatīvi nodrošināt jaunsargu interešu izglītības programmas īstenošanu veicot jaunsargu iesaistīšanu biatlona sportā un citās fiziskajās aktivitātēs un tādējādi sekmējot jauniešu kā veselu, fiziski un garīgi attīstītu personību veidošanās veicināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jaunsardzes kustība ir brīvprātīga kustība, kuras dalībnieki ir bērni jaunieši vecumā no 10 līdz 21 gadiem, kas apgūst jaunsargu interešu izglītības programmā paredzētās militārā rakstura iemaņas. Jaunsardzē tiek uzņemti visi jaunieši, kas izteikuši vēlēšanos šajā kustībā darboties, neatkarīgi no nacionalitātes, sociālā statusa, fiziskās sagatavotības vai citiem kritērijiem. 2017. gadā Jaunsardzes kustībā aktīvi darbojās vairāk nekā 8000 bērnu un jauniešu un jaunsargu apmācības notiek visā Latvijā. Jaunsardzes kustības mērķis ir izglītot jaunatni valsts aizsardzības jomā, organizēt saturīgu brīvā laika pavadīšanu, veicināt jaunatnes pilsonisko apziņu un patriotisko audzināšanu, sniegt zināšanas un prasmes, kas nepieciešamas dzīvē, darbā un militārajā dienestā. Būtisku daļu no Jaunsardzes un informācijas centra (turpmāk – Centrs) īstenotās jauniešu interešu izglītības programmas visās jaunsargu vecuma grupās aizņem arī ieroču praktiskās apmācības. Lai sekmētu Centra funkciju veiksmīgu īstenošanu starp Centru un biedrību “Latvijas Biatlona federācija” (turpmāk – Biedrība) 2017. gada 28. decembrī noslēgts līgums par sadarbību par jaunsargu aktivitātēm biatlona sportā. Saskaņā ar minēto līgumu Centrs un Biedrība sadarbojas jautājumu risināšanā, kas saistīti ar jauniešu kā veselu, fiziski un garīgi attīstītu personību veidošanās veicināšanu, jaunsargu iesaistīšanu biatlona sportā un citās fiziskajās aktivitātēs, ar mērķi kvalitatīvi īstenot jaunsargu interešu izglītības programmu. Saskaņā ar minēto līgumu Biedrība apņēmusies sniegt atbalstu Centra gada galveno pasākumu plānā iekļauto biatlona sporta pasākumu organizēšanā, nodrošinot katrā Centra novada nodaļā divas atklāta tipa biatlona sporta sacensības mācību gadā (atbilstoši jaunsargu vecuma grupām, līdz 12 gadiem, 13 – 14 gadi, 15 – 16 gadi, 17 – 21 gads), kā arī paredzot iespēju jaunsargiem piedalīties Biedrības piedāvātajās sacensībās atbilstoši Biedrības kalendārajam plānam. Lai veiksmīgi varētu īstenot Centra un Biedrības plānoto sadarbību, Biedrībai nepieciešams nodot bezatlīdzības lietošanā Centra bilancē esošos materiāltehniskos līdzekļus - distanču slēpes, slēpošanas inventāru, biatlona šautenes un biatlona inventāru (turpmāk – inventārs), kuru kopējā bilances vērtība uz 2018.gada 2.janvāri bija 272681.04 *euro*.Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta piekto daļu lēmumu par publiskas personas mantas nodošanu bezatlīdzības lietošanā sabiedriskā labuma organizācijai pieņem attiecīgi Ministru kabinets vai atvasinātas publiskas personas orgāns. Publiskas personas mantu bezatlīdzības lietošanā sabiedriskā labuma organizācijai nodod uz laiku, kamēr attiecīgajai biedrībai, nodibinājumam vai reliģiskajai organizācijai ir sabiedriskā labuma organizācijas statuss, bet ne ilgāk par desmit gadiem.Lai nodrošinātu atbilstību Publiskas personas finanšu līdzekļu un mantas izšķērdēšanas novēršanas likuma prasībām, Aizsardzības ministrija ir izstrādājusi Ministru kabineta rīkojuma projektu “Par materiāltehnisko līdzekļu nodošanu bezatlīdzības lietošanā biedrībai “Latvijas Biatlona federācija””.Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta sesto daļu Aizsardzības ministrija nodrošinās, ka Centrs noslēdz līgumu ar Biedrību par inventāra nodošanu bezatlīdzības lietošanā. Līgumā tiks ietverti šādi nosacījumi:* inventārs biedrībai tiek nodots bezatlīdzības lietošanā uz desmit gadiem, bet ne ilgāk, kamēr ir spēkā Biedrībai piešķirtais sabiedriskā labuma organizācijas statuss;
* inventārs Biedrībai tiek nodots bezatlīdzības lietošanā, lai nodrošinātu jaunsargu iesaistīšanu biatlona sportā un citās fiziskajās aktivitātēs saskaņā ar 2017. gada 28. decembrī noslēgto līgumu starp Centru un Biedrību par sadarbību jaunsargu interešu izglītības programmas īstenošanā, tādējādi sekmējot jauniešu kā veselu, fiziski un garīgi attīstītu personību veidošanās veicināšanu;
* Biedrība nodod inventāru Centram un līgums tiek izbeigts, ja Biedrība pārtrauc sadarbību jaunsargu interešu izglītības programmas īstenošanā - jaunsargu iesaistīšanu biatlona sportā un citās fiziskajās aktivitātēs;
* Biedrība par saviem līdzekļiem nodrošina inventāra uzturēšanu un apkopi;
* Centram ir tiesības vienpusēji atkāpties no līguma, rakstiski informējot Biedrību vismaz 30 dienas iepriekš, ja bezatlīdzības lietošanā nodotais inventārs netiek izmantots atbilstoši nodošanas mērķim vai inventārs ir nepieciešams Centram izmantošanai savām vajadzībām.
 |
| 3. | Projekta izstrādē iesaistītās institūcijas | Aizsardzības ministrija, Jaunsardzes un informācijas centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedriskā labuma organizācija – biedrība “Latvijas Biatlona federācija”, jaunsardzes kustības dalībnieki.  |
| 2. | Tiesiskā regulējuma ietekme uz tautsaimniecību un administratīvo slogu | Nav  |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts šo jomu neskar. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Aizsardzības ministrija un Jaunsardzes un informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekts neietekmēs pārvaldes funkcijas vai institucionālo struktūru. Aizsardzības ministrija un Jaunsardzes un informācijas centrs Ministru kabineta rīkojuma projekta izpildi nodrošinās esošo funkciju ietvaros.  |
| 3. | Cita informācija | Nav |

Iesniedzējs:

Aizsardzības ministrs Raimonds Bergmanis

Gūtmane, 67335283

gita.gutmane@mod.gov.lv